AFRIKAANSE OPSOMMING : In hierdie studie word die erosie kenmerke van skulpe en skulp fragmente ondersoek. Wanneer skulpe afsak na die bodem, word, soortgelyk soos blare rangskik onder 'n boom, die grootste deursnit area van die skulp aan die sleurkrag blootgestel, in teenstelling met wanneer dit op die bodem lê, waar die kleiner deursnit area blootgestel is aan die vloei. Die sinksnelheid van skulpe is dus laer as die snelheid wat vereis word om hulle te laat erodeer. 'n Model om die kritieke skuifspanning vir die aanvang van beweging van verskeie skulpe wat op 'n horisontale sandbodem lê te bepaal, word voorgestel. Hierdie model maak van die hidrodinamiese kragte, waar die sleurkrag en hefkrag in ag geneem word, gebruik. Mosselen klipmosselskulpe word ondersoek, asook verskillende vorms van gefossiliseerde skulpe en fragmente van skulpe, in hulle vuil en skoon toestande. Hierdie resultate word dan met resultate soos gevind in literatuur vergelyking. Eksperimente om die kritiese skuifspanningskragte op die bodem te bepaal vir die aanvangsbeweging van die skulpe word in 'n oop kanaal gedoen deur van Vanoni se wandmuur regstelling gebruik te maak. Die sleurkragte en hefkragte van die mossel en klipmossel skulpe word onder die invloed van vloeiende water met behulp van 'n vervormingsmeter bepaal. Die eksperimentele data word met die data wat verkry is deur die analitiese model vergelyking. Die Shield parameter word gebruik in 'n poging om die erosie kenmerke van die skulpe met nie-uniforme sandkorrels wat op die bodem lê te vergelyk.